gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es en gl gl gl gl gl gl gl gl ja en sv fr de de gl gl gl gl gl gl gl gl es gl gl gl gl es gl pt gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Raúl Castro dá un novo paso na procura da fin do bloqueo comercial
Domingo, 02 de outubro de 2022
O Consello de Estado "libera" dos seus cargos dous dos principais ministros e 'delfíns' de Fidel, Felipe Pérez Roque e Carlos Lage.
Lage e Pérez Roque
"Co obxectivo de reducir gradualmente a súa envergadura e elevar a súa eficacia", o Consello de Estado cubano "liberou" dos seus cargos dous dos ministros máis coñecidos, o de Exteriores, Felipe Pérez Roque, e o vicepresidente, Carlos Lage Dávila, entre outros membros do Executivo, así como fusionou varios departamentos.
A decisión tomouse este luns por sorpresa, aínda que tanto os movementos de cadros como as reestruturacións na Administración xa foran anunciados na toma de poder do presidente Raúl Castro. A información coñeceuse a través dun comunicado do Consello de Estado, difundido polos medios locais.
O 24 de febreiro de 2008, Raúl Castro afirmaba que "a institucionalidade é un dos alicerces da invulnerabilidade da Revolución no terreo político, polo que debemos traballar no seu constante perfeccionamento". "Non nos crer nunca que o que fixemos é perfecto. Cómpre continuar a estudar a actual estrutura do Goberno co obxectivo de reducir gradualmente a súa envergadura e elevar a súa eficacia".
Tanto Pérez Roque e Lage estaban considerados como 'presidenciábeis'. O primeiro traballou durante máis de dez anos ao carón de Fidel Castro e estaba considerado o número tres logo del e de Raúl; substitúeo o segundo no cargo, Bruno Rodríguez.
O vicepresidente Lage salientou polas reformas económicas dos anos 90 logo do desmantelamento do campo soviético, a época máis dura dende o triunfo da Revolución. Ocupa as súas funcións -que non o seu cargo- o xeneral José Amado Ricardo Guerra, home de confianza de Raul.
Esta crise de goberno interprétase como unha mensaxe cara á Administración Obama. Desaparecen do gabinete dous dos principais asesores do goberno de Fidel nos últimos anos, así como outros altos funcionarios 'fidelistas', mentres que se suavizan as relacións entre países, e mesmo podería haber unha suspensión parcial do bloqueo que EUA exerce dende hai medio século sobre Cuba.
Grupos contrarrevolucionarios de Miami (EUA) consideraron que os cambios supoñen a caída do "último talibán fidelista", e que esta nova etapa significa a "continuidade da ditadura castrista mais con sabor a Raúl".
Raúl Castro: “Debemos prepararnos para outros cincuenta anos de loita”
Raúl Castro: "Non é que non nos gustase ser 'gallegos', mais preferímolo ser en Cuba"
Europa retíralle todas as sancións a Cuba
Como cres que lle vai afectar este cambio ao futuro de Cuba?
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Fonte: Granma (clique para ampliar)
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto